যশোরে বিমান বাহিনীর প্রশিক্ষণ বিমান বিধ্বস্ত হয়ে দুই পাইলট নিহত হয়েছে। এরা হলেন স্কোয়াড্রন লিডার সিরাজুল ইসলাম ও এনায়েত কবির পলাশ। আন্তঃবাহিনী জনসংযোগ পরিদপ্তর আইএসপিআর জানায়, রোববার রাত সোয়া ৯টার দিকে যশোরের মতিউর রহমান ঘাঁটি থেকে কে-৮ ডব্লিও নামে একটি প্রশিক্ষণ বিমান উড্ডয়ন করে। কিছুক্ষণ পরই সেটি সদর উপজেলার ফরিদপুর গ্রামের বুকভরা বাওড়ে আছড়ে পড়ে। এতে ঘটনাস্থলেই মারা যান দুই পাইলট। এ ঘটনায় একটি তদন্ত কমিটি গঠন করা হয়েছে।